यानी कि पाकिस्तानी दर्शकों के साथ तारतम्य बनाए रखने के मकसद से ही आपने फिल्म ‘कपूर एंड संस’ में आलिया भट्ट के साथ किसिंग सीन व इंटीमसी के सीन करने से परहेज किया? इस सवाल के जवाब में फवाद खान ने कहा-‘‘जी हां! मैं खुद इस तरह के सीन करने में कम्फर्टेबल नहीं हूं. पर मैं ऐसा करने के लिए दूसरों पर दबाव नहीं डाल सकता. फिल्म का अनुबंध करने से पहले ही मैं अपने निर्माता व निर्देशक को बता देता हूं कि फिल्म में मैं क्या कर सकता हूं और क्या नहीं. यदि निर्माता या निर्देशक को उस वक्त लगता है कि उनकी फिल्म में उन दृश्यों का होना जरुरी है, जिन्हें मैं नहीं करना चाहता, तो वह किसी अन्य कलाकार के बारे में सोचने के लिए स्वतंत्र होता है. बालीवुड में अब तक कुछ फिल्मकारों ने मेरी बात को महत्व देते हुए सीन में बदलाव भी किया है. मैं ऐसे फिल्मकारों का आभारी हूं.’’